**Amănunte**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ce atmosferă rece, mă-n fioară,

Jocul de-a primăvara-i fără rost,

Zile şi nopţi se scurg, așa,-ntr-o doară

Şi creionează un tablou anost.

Îmi amintesc de cum era odată

Când soarele se răsfăţa în lac

Şi înflorea Dumbrava minunată

Sub cerul îmbrăcat de zodiac.

Azi păsările împletesc nevroze,

Nici nu mai ştiu ce anotimpuri sunt,

La meteo nu se mai fac prognoze,

Iar să iubeşti e-un simplu amănunt.

- Niciun cuvânt, nicio promisiune

Nu ne mai ţin de cald oricât am vrea,

Am fost nebuni visând la o minune

Pe care alţii n-o pot accepta.

Ne-ajung din urmă zilele-nsorite

Când verile ningeau cu adevăr

Şi alergam la pieptul tău, iubite,

Să-ţi dăruiesc bucata mea de măr.

Tu mă-ntrebai, e mărul din scriptură,

Iar eu râdeam ştiind că mă iubeşti,

Azi vremea are lacăte la gură

Şi-s între noi hotare nelumesti.

Ioan Grigoraș Liliana Trif